google/wiki40b huggingface dataset:
फकरुद्दीन बेन्नूर

फकरुद्दीन बेन्नूर महाराष्ट्र के बुद्धिजिवी तथा लेखक थे. उनका जन्म सातारा, 25 नवंबर 1938 को हुआ था. तथा उनकी मृत्यू 18 अगस्त 2018 को सोलापूर में हुई  उन्होने व्याख्याता के रुप में 32 साल अध्यापन कार्य किया हैं. 1970से उन्होंने भारत में सांप्रदायिक सद्भावना के लिए पूर्णकालिक कार्य करने की इच्छा के साथ काम शुरू किया. हिंदुत्ववाद की बढती सरगर्मिया, सांप्रदायिक सद्भावना, मानवाधिकार और भारत में बढ़ रहे कट्टरवाद का विरोध करने के लिए महाराष्ट्र में असगरअली इंजिनियर और डॉ. मोईन शाकीर के साथ मिलकर काम किया हैं. 80 उम्र में लंबी बिमारी केे चलते 18 अगस्त 2018 को उनका निधन हो गया.
सिस्टसरकोसिस

कारण व निदान

यह आम तौर पर फीताकृमि के अंडों से संक्रमित खाद्य या पानी को ग्रहण करने से होता है। बिना पकाई गयी सब्जियां इसका प्रमुख कारण हैं। फीताकृमि के ये अंडे, वयस्क कृमियों से संक्रमित व्यक्ति के मल से आते हैं, एक स्थिति जिसे टनायसिस कहते हैं। टनायसिस एक भिन्न रोग है तथा कम या गलत तरीके से पकाए गए शूकर के मीट को खाने से होता है। वे लोग जो फीताकृमि से पीड़ित किसी व्यक्ति के सथ रहते हैं उनमें सिस्टसरकोसिस के होने का जोखिम अधिक होता है। पुटिका (सिस्ट) के निष्कर्षण से निदान किया जा सकता है। मस्तिष्क में रोग होने की स्थिति में [[कम्प्यूटर टोमोग्राफी (सीटी) या मैग्नेटिक रेसोनेनेस इमेजिंग (एमआरई) द्वारा मस्तिष्क की तस्वीर निदान के लिए सबसे उपयोगी होती है। प्रमस्तिष्कीय मेरुरज्जु द्रव और रक्त में स्नोफिल्स कही जाने वाली श्वेत रक्त कणिकाओं की बढ़ी हुई संख्या को भी संकेतक के रूप में उपयोग किया जाता है।

रोकथाम व उपचार

निजी स्वच्छता तथा साफ-सफाई द्वारा संक्रमण की प्रभावी रूप से रोकथाम की जा सकती है। इनमें निम्नलिखित शामिल हैं: शूकर को पूरा पकाना, उपयुक्त शौचालय और साफ पानी तक पर्याप्त पहुंच। विस्तार से बचाव के लिए टनायसिस से पीड़ित का उपचार भी महत्वपूर्ण है।  रोग के उपचार में तंत्रिका तंत्र को शामिल करने की जरूरत नहीं हो सकती है। न्यूरोसिस्टोसरकोसिस से पीड़ित लोगों के उपचार में प्राज़ीक्वाटेल या अल्बेंडाज़ोल दवाओं की जरूरत पड़ सकती है। इसकी जरूरत लंबी अवधि तक पड़ सकती है। उपचार के दौरान सूजन-रोधी के रूप में स्टेरॉएड तथा दौरा-रोधी दवाओं की भी जरूरत पड़ सकती है। सिस्ट (पुटिका) को हटाने के लिए शल्यक्रिया की जरूरत पड़ सकती है। 

महामारी विज्ञान

पोर्क फीताकृमि एशिया, उप-सहारा अफ्रीका तथा लातिन अमरीका में विशेष रूप से आम है। कुछ क्षेत्रों में यह माना जाता है कि 25% लोग प्रभावित होते हैं। विकसित देशों में यह बहुत मामूली होती है।विश्वव्यापी रूप से 2010 में इससे लगभग 1,200 मौतें हुई थीं, जबकि 1990 तक इनकी संख्या लगभग 700 तक थी। सिस्टोसरकोसिस शूकरों व गायों को भी होती है, लेकिन इनमें लक्षण बेहद कम दिखते हैं क्योंकि दोनो का ही जीवन काल छोटा होता है। पूरे मानव इतिहास में यह रोग होता रहा है। यह उपेक्षित उष्णकटिबंधीय रोगों में से एक है।
नामादि ख़िताब

नामादि ख़िताब वे शीर्षक हैं जो व्यक्ति के नाम के पहले लगाएँ जाते हैं, तथा इसके विपरीत, नामान्त किताब नाम के बाद लगाएँ जाते हैं। नामादि ख़िताबों के उदाहरण, जैसे की, पेशेवर खिताब, में निम्नलिखित शामिल हैं: चिकित्सक (शीर्षक), कप्तान, यूरो आईएनजी (यूरोपीय इंजीनियर), Ir (अभियन्ता), सीए ( सनदी लेखाकार) और प्रोफेसर; अगरचे अन्य आम सामाजिक ख़िताब निम्नलिखित हैं: श्री, मास्टर, माननीय, सुश्री, श्रीमती और मिस। नामादि ख़िताब आम तौर पर पर सामाजिक होते हैं, लेकिन वे पृवृत्ति में पेशेवर भी हो सकते हैं (जैसे यूरो आईएनजी)।
रेमन मैगसेसे पुरस्कार

इतिहास

यह पुरस्कार न्यूयॉर्क स्थित "रॉकफेलर ब्रदर्स फण्ड" के ट्रस्टियों द्वारा सन् १९५७ में स्थापित किया गया। फिलिपिन्स की सरकार की सहमति से वहाँ के भूतपूर्व राष्ट्रपति रमन मैगसेसे की स्मृति में यह पुरस्कार आरम्भ किया गया ताकि उनकी आम जनता की साहसपूर्वक सेवा, लोकतांत्रिक समाज में व्यावहारिक आदर्शवादिता एवं निर्मल सरकारी चरित्र की याद को ताजा रखा जा सके
वंदना जोशी

वंदना जोशी एक भारतीय अभिनेत्री हैं।
संडे (2008 फ़िल्म)

संक्षेप

सेहर (आयशा टाकिया) की जिंदगी से एक संडे मिसिंग है और इसी के आधार पर सस्पेंस का ताना-बाना बुना गया है। इस कहानी में बल्लू (अरशद वारसी), टैक्सी ड्राइवर और उसका दोस्त कुमार (इरफान खान), रितु (अंजना सुखानी) के चरित्र भी शामिल रहते हैं और एसीपी राजवीर (अजय देवगन) इस रहस्य को सुलझाता है।

रोचक तथ्य

फिल्म ‘संडे’ की प्रेरणा तेलुगु फिल्म ‘अनुकोकुंडा ओका रोजू’ (2005) से ली गई है।
ओमान की जनसांख्यिकी

ओमान में लगभग 50% आबादी मस्कट और राजधानी के उत्तर-पश्चिम में बतिनाह तटीय मैदान में रहती है; ढोफर (दक्षिणी) क्षेत्र में लगभग 200,000 रहते हैं; और लगभग 30,000 रिमोट प्रायद्वीप में की जलडमरूमन में रहते हैं। ओमान में लगभग 2 मिलियन (पूरी आबादी का 45%) प्रवासित रहता है, जिनमें से अधिकतर भारत, पाकिस्तान, बांग्लादेश, मोरक्को, जॉर्डन और फिलीपींस के कर्मचारी हैं।
1970 से, सरकार ने घरेलू कार्यबल विकसित करने के लिए शिक्षा को उच्च प्राथमिकता दी है, जिसे सरकार देश की आर्थिक और सामाजिक प्रगति में एक महत्वपूर्ण कारक मानती है। 1986 में, ओमान का पहला विश्वविद्यालय, सुल्तान कबाबोस विश्वविद्यालय खोला गया। अन्य पद माध्यमिक संस्थानों में एक लॉ स्कूल, तकनीकी कॉलेज, बैंकिंग संस्थान, शिक्षक प्रशिक्षण कॉलेज, और स्वास्थ्य विज्ञान संस्थान शामिल हैं। विदेशों में अध्ययन के लिए प्रत्येक वर्ष 200 छात्रवृत्तियां दी जाती हैं।
1999 से, सरकार ने बढ़ती आबादी की जरूरतों को पूरा करने के लिए डिजाइन की गई उच्च शिक्षा में सुधारों की शुरुआत की है। सुधारित प्रणाली के तहत, चार सार्वजनिक क्षेत्रीय विश्वविद्यालय बनाए गए थे, और मौजूदा नौ निजी कॉलेजों के उन्नयन और अन्य डिग्री देने वाले निजी कॉलेजों के निर्माण को बढ़ावा देने के लिए सरकार द्वारा प्रोत्साहन प्रदान किए जाते हैं। और यही कारण है कि ओमान की उच्च आबादी है।

प्रवास

अपेक्षाकृत छोटी ओमानी आबादी और तेजी से बढ़ती तेल से चलने वाली अर्थव्यवस्था के संयोजन के कारण, ओमान ने कई प्रवासियों को आकर्षित किया है। 2014 की जनगणना में कुल प्रवासी आबादी 1,78 9,000 या 43.7% आबादी थी। अधिकांश प्रवासियों भारत के पुरुष हैं (दोनों लिंगों के लिए 465,660), बांग्लादेश (107,125) या पाकिस्तान (84,658)। महिला प्रवासी श्रमिक मुख्य रूप से इंडोनेशिया (25,300), फिलीपींस (15,651) या श्रीलंका (10,178) से हैं। अरब देशों के प्रवासियों ने 68, 9 86 प्रवासियों (मिस्र 2 9 877, जॉर्डन 7,403, सूडान 6,867, संयुक्त अरब अमीरात 6,426, इराक 4,15 9, सऊदी अरब 725, बहरीन 388, कतर 168, अन्य 12,683) और अन्य एशियाई देशों के लिए 12, 9 3 9 प्रवासियों के लिए जिम्मेदार ठहराया। यूरोप से 8,541 प्रवासियों, संयुक्त राज्य अमेरिका से 1,540 और अन्य देशों से 15,565 प्रवासित थे।
फिलिप सीमौर हॉफमन

फिलिप सीमौर हॉफमन (Philip Seymour Hoffman; जुलाई 23, 1967 – फ़रवरी 2, 2014) एक अमेरिकी अभिनेता एवं फ़िल्म निर्देशक थे। वो विभिन्न अकादमी पुरस्कारों के लिए नामांकित हुए और कुछ जीते। उन्होंने 2006 में केपोट नामक फ़िल्म में टर्मैन केपोट के अभिनय के लिए हॉफमैन को ऑस्कर का सर्वश्रेष्ठ अभिनेता पुरस्कार प्राप्त किया। उन्हें चार्ली विल्संस वार (2007), डाउट (2008) और द मास्टर (2012) के लिए तीन बार अकेडमी पुरस्कार के लिए भी नामांकित किया गया था। उन्होंने अपना कैरियर १९९१ में आरम्भ किया।

निधन

२ फ़रवरी २०१४ को न्यूयॉर्क नगर के अपने घर में वो मृत अवस्था में मिले। प्रारम्भिक समाचारों में उनके निधन का कारण अधिक मात्रा में नशे का सेवन करना था।
मूरमान्स्क ओब्लास्त

भूगोल

मूरमान्स्क ओब्लास्त मुख्य रूप से कोला प्रायद्वीप पर स्थित है जो पूरी तरह आर्कटिक रेखा के उत्तर में स्थित एक बहुत ही ठंडा प्रदेश है। इसकी सीमाएँ पश्चिम में नॉर्वे व फ़िनलैंड से लगती हैं। यह उत्तर, पूर्व और दक्षिण में पानी से घिरा हुआ है और बारेन्त्स​ सागर तथा श्वेत सागर से किनारा रखता है। स्वीडन का नॉरबॉत्तेन ज़िला भी पश्चिम में पास ही स्थित है हालांकि स्वीडन रूस से सांझी सरहद नहीं रखता। इस ओब्लास्त के अधिकतर हिस्से पर पहाड़ हैं और ख़िबीनी पर्वत इसका सबसे ऊँचा स्थान हैं। इस ओब्लास्त का उत्तरी हिस्सा टुन्ड्रा में और दक्षिणी भाग ताइगा में आता है।

इतिहास

ऐतिहासिक रूप से कोला प्रायद्वीप के मूल निवासी सामी लोग थे, जिन्हें यूरोप में 'लैप्प' भी कहा जाता था - लेकिन अब यह इस ओब्लास्त में एक छोटा-सा अल्पसंख्यक समुदाय ही हैं। १२वीं सदी के बाद रूसी लोगों ने यहाँ खोजयात्राएँ आरम्भ कर दी, लेकिन यहाँ पर मूरमान्स्क का शहर सन् १९१६ में ही जाकर स्थापित हुआ। सोवियत संघ की स्थापना के बाद २८ मई १९३८ को लेनिनग्राद ओब्लास्त के 'मूरमान्स्क ओक्रुग' क्षेत्र और करेलियाई स्वशासित सोवियत गणतंत्र के कन्दालाक्श्की ज़िले को मिलाकर इस मूरमान्स्क ओब्लास्त का गठन किया गया। १९२० की तार्तू संधि (Treaty of Tartu) के तहत पेचेंगस्की ज़िला फ़िनलैंड को दे दिया गया था ताकि वह देश बारेन्त्स सागर का तटवर्ती बन सके लेकिन १९४० में सोवियत संघ ने इसे वापस ले लिया और मूरमान्स्क ओबलास्त में मिला लिया।

सैन्य महत्व

रूसी नौसेना के उत्तरी बेड़े का मुख्य अड्डा मूरमान्स्क से २५ किमी उत्तर में स्थित सेवेरोमोर्स्क शहर है। नौसेना के मूरमान्स्क ओब्लास्त में कई अन्य अड्डे और कारख़ाने भी हैं।
चेनान्कावु मंदिर

चेनान्कावु

श्री चेनान्कावु भगवती मंदिर (ശ്രീ ചേനാങ്കാവ് ഭഗവതി ക്ഷേത്രം) उत्तर केरल में पय्यनूर के पास कोरोम नामक गाँव में स्थित एक सुप्रसिध्ध भगवती मंदिर है। यह मंदिर अपने दो वार्षिक त्यौहारों को, विशु महोल्सव और सप्ताह वायना (पढाई), हर साल, दोनों त्योहारों को अप्रैल की महीने में आयोजित करती है जिसके लिए यह मंदिर प्रसिद्ध है।
यह भी देखें

 * केरल के मंदिरों
नवरात्रि पूजा हर साल आयोजित किया जाता है। "वालिय कुरूति" चेनान्कावु मंदिर का देवी माता को भक्त जन पूजा करने का एक प्रयोग है।
बाहरी लिंक

 * आधिकारिक वेबसाइट
[0]
कण्णूर जिला
शक्ति मंदिरों
केरल में सहित हिंदू मंदिरों
[1] HIDDEN TEXT This section contains tooltips, titles and other text that are usually hidden in the body of the HTML page. This text should be translated to bring the entire page into your language. HTML ATTRIBUTES चेनान्कावु मंदिर
बसेरे से दूर

बसेरे से दूर, हरिवंश राय बच्चन की आत्मकथा,‘क्या भूलूँ क्या याद करूँ’ (1969), ‘नीड़ का निर्माण फिर’ (1970), ‘बसेरे से दूर’ (1978) और ‘दशद्वार से सोपान तक’ (1985) नामक चार खंडों में प्रकाशित उनकी आत्मकथा , का तीसरा खण्ड है।
मरमरा सागर

नामोत्पत्ति

इस सागर का नाम इसमें स्थित 'मरमरा द्वीप' से आया है। प्राचीनकाल से ही यहाँ से संगमरमर लिया जा रहा है और यहाँ समद्र के किनारे एक 'संगमरमर तट' (marble beach) है जहाँ पानी के साथ संगमरमर दिखता है। ध्यान दें कि हिन्दी के संगमरमर या संग-ए-मरमर शब्द का अर्थ 'मरमर का पत्थर (संग)' है। यही मरमर नाम इस द्वीप और सागर का भी पड़ गया।
अन्तोनी गौदी

प्रारंभिक जीवन

गौदी का जन्म 25 जून 1852 को स्पेन के कातालोन्या प्रांत के ऋुडोम्स या रेउस नगर में एक समान्य परिवार में हुआ था। इनके पिता ताम्रकार थे। वास्तुकला में अपनी शुरूआती दिलचस्पी के पश्चात ये 1869/70 में बार्सिलोना पढ़ने चले गए, जो उस समय कातालोन्या का राजनीतिक और बौद्धिक केन्द्र होने के आलावा स्पेन का सबसे आधुनिक शहर था। इन्होंने कुछ समय सेना में भी व्यतीत किया जिसके कारण इनकी शिक्षा में भी विघ्न पड़ा।

व्यक्तिगत जीवन

गौदी ने अपने व्यवसाय के लिए अपना सम्पूर्ण जीवन सम्रपित कर दिया था व जीवन भर कुंवारे रहे। इनके निजी जीवन के बारे में जितनी जानकारी है उसके अनुसार ये केवल मातारो कॉपरेटिव की होसेफ़ा मोरेउ नाम की एक अध्यापिका के प्रति आकर्षित हुए थे, परन्तु दूसरी तरफ़ से इन्हें सकारात्मक प्रतिक्रिया नहीं मिली। तत्पश्चात गौदी ने अपने कैथोलिक विश्वास द्वारा प्रदान की गई गहन आध्यात्मिक शांति में शरण ली। इनका व्यक्तित्व अक्सर एकांतप्रिय और अप्रिय दर्शाया गया है, एक कर्कश प्रतिक्रियाओं और अभिमानी भाव वाला व्यक्ति। हालांकि जो इनके करीब थे उन्होंने इनका वर्णन मिलनसार और विनम्र व्यक्ति के रूप में किया, जो बात करने में खुशनुमा और मित्रों के प्रति वफ़ादार था।
नॉर्डिक मुखाकृति, सुनहरे बाल और नीली आँखों वाला गौदी का व्यक्तिगत स्वरूप समय के साथ-साथ मौलिक रूप से बदलता गया। युवा अवस्था में ये अपने व्यवहार, वस्त्र और रूप के उपर विशेष ध्यान देते थे जिसमें ये महँगा सूट पहनते, अच्छी तरह से बाल और दाढ़ी तैयार करते, रुचिकर स्वाद वाला भोजन खाते, रंगमंच और ऑपेरा का लगातार दौरा करते तथा घोड़ा गाड़ी में अपने परियोजना स्थलों का दौरा करते थे। वृद्ध अवस्था में गौदी मितव्ययिता से खाया करते, पुराने और फटे हुए सूट पहनते और इस हद तक अपने स्वरूप की उपेक्षा करने लगे थे कि कई बार उन्हें दूसरे लोग भिखारी तक समझ बैठते थे, जैसा इनकी दुर्घटना के दौरान भी हुआ और शायद इनका रूप ही इनकी मृत्यु का कारण बना।

मृत्यु

7 जून 1926 को गौदी अपनी सेंट फेलिप नेरी गिरजाघर तक की दैनिक सैर पर थे, जहाँ वे नियमित रूप से प्रार्थना और स्वीकारोक्ति किया करते थे। रास्ते में इनकी एक चलती हुई ट्राम से टक्कर हो गई और ये बेहोश हो गए। पहचान दस्तावेजों के अभाव और दरिद्र वस्त्र पहने होने के कारण इन्हें रास्ते के मुसाफिरों ने सड़क का भिखारी समझा और कोई तत्काल सहायता इन्हें नहीं मिल पाई। अंततः एक पुलिसकर्मी ने इन्हें टैक्सी द्वारा सांटा क्रेयु अस्पताल पहुँचाया जहाँ इन्हें प्रारंभिक देखभाल मिली। अगले दिन जब सग्रादा फमिलिया के पादरी मोसेन गिल पारेस ने इनकी पहचान की तब तक इनकी हालत इतनी बिगड़ चुकी थी कि अतिरिक्त उपचार से भी लाभ मिलना असम्भव था। दुर्घटना के तीन दिन पश्चात 10 जून 1926 को 73 वर्ष की उम्र में इनकी मृत्यु हो गई और उसके दो दिन पश्चात इन्हें दफन कर दिया गया। सग्रादा फमिलिया के ऑवर लेडी ऑफ़ माउंट कार्मेल चैपल में बहुत बड़ी संख्या में लोग इनके अंतिम दर्शन करने के लिए उपस्थित थे।
ए॰ ए॰ कृष्णस्वामि अय्यंगार

ए॰ ए॰ कृष्णस्वामि अय्यंगार (1892-1953) भारत के एक गणितज्ञ थे। प्रसिद्ध कन्नड कवि ए॰ के॰ रामानुजन उनके ही पुत्र हैं।
प्राचीन भारतीय गणित पर उन्होने बहुत उल्लेखनीय कार्य किया है।
प्रौद्योगिकी के सिद्धान्त

प्रौद्योगिकी के सिद्धान्त (Theories of technology) से आशय उन सिद्धान्तों से है जो प्रौद्योगिक नवाचार को बढ़ावा देने वाले कारकों की तथा समाज एवं संस्कृति पर प्रौद्योगिकी के प्रभाव की व्याख्या करते हैं। वर्तमान समय के अधिकांश प्रौद्योगिकी सिद्धान्त पहले के दो प्रचलित सिद्धान्तों, (१) प्रौद्योगिक नवाचार का रैखिक विकास, और (२) प्रौद्योगिकीय नियतत्ववाद (technological determinism), का खण्डन करते हैं।
आज्ञावाचक वाक्य

जिन वाक्योँ से आदेश या आज्ञा या अनुमति का बोध हो, उन्हेँ आज्ञावाचक वाक्य कहते हैँ।
१८६२ अपोलो

१८६२ अपोलो (1862 Apollo) एक पत्थरीला क्षुद्रग्रह (ऐस्टेरोयड) है जो १.५ किमी का व्यास रखता है और एक पृथ्वी-समीप वस्तु है। इसे सन् १९३२ में कार्ल रायनमुथ (Karl Reinmuth) नामक खगोलशास्त्री ने ढूंढ निकाला था, लेकिन अपनी खोज के बाद यह खोया गया और फिर ४१ सालों बाद १९७३ में ही जाकर फिर मिला। यह अपोलो क्षुद्रग्रह नामक क्षुद्रग्रहों की एक श्रेणी का पहला सदस्य है जिसका नाम इसी के ऊपर रखा गया था। यह ऐसे पृथ्वी-समीपी क्षुद्रग्रह हैं जिनके मार्ग पृथ्वी की कक्षा पार करते हैं।
भारतीय साहित्य में कम्बोज

कम्बोजों का उल्लेख भारत के अनेकों संस्कृत एवं पालि ग्रन्थों में हुआ है, जैसे सामवेद, अथर्ववेद, रामायण, महाभारत, पुराण, कौटिल्य अर्थशास्त्र, निरुक्त, जातक कथाओं, जैन आगमों, प्राचीन व्याकरण ग्रन्थों, एवं नाटकों में।
इडियट

फियोदोर दोस्तोवस्की द्वारा लिखा गया एक महान उपन्यास।
आदित्य नारायण

सफर

इन्होंने अपने गायिका का सफर 1995 में "रंगीला" नामक फिल्म से शुरू किया। इसके बाद "अकेले हम और अकेले तुम" में अपने पिता के साथ काम किया। इस फिल्म में संगीत निर्देशक अनु मलिक थे। इनका अभिनय का सफर भी 1995 में शुरू हुआ। तब यह बाल कलाकार थे और निर्माता व निर्देशक सुभाष घई इन्हें फिल्मफेयर पुरस्कार समारोह के दौरान देखा था। इसके बाद सुभाष ने इन्हें अपने आगामी फिल्म "परदेश" के लिए चुन लिया। इसके बाद "जब प्यार किसी से होता है" फिल्म में भी इन्होंने काम किया। इस फिल्म के लिए 1999 में इनका नामांकन ज़ी सिने पुरस्कार में सर्वश्रेष्ठ सहायक अभिनेता के लिए हुआ था।
बाल कलाकार के रूप में इन्होंने 100 से अधिक गाने गाये हैं। इनका सबसे अधिक प्रसिद्ध गाना "छोटा बच्चा जान के" है, जो 1996 के मासूम फिल्म का है। इन्हें सबसे पहला फिल्म पुरस्कार 1997 में स्क्रीन पुरस्कार के तरह से सर्वश्रेष्ठ बाल गायक का पुरस्कार मिला था। इसी गाने के लिए इन्हें स्क्रीन पुरस्कार की ओर से एक और पुरस्कार मिला था।
वीएलसी मीडिया प्लेयर

इतिहास

मूलतः वीडियोलैन परियोजना को 1996 में एक शैक्षिक परियोजना के रूप में शुरू किया गया था। इसका उद्देश्य था की इसमें एक ग्राहक और एक परिसर नेटवर्क के पार वीडियो को स्ट्रीम करने के लिए सर्वर शामिल हो. वीएलसी, वीडियोलैन परियोजना के लिए ग्राहक था, जिसमें वीएलसी, वीडियोलैन क्लाइंट (VideoLAN Client) को इंगित करता है। मूल रूप से École Centrale पेरिस के छात्रों के द्वारा विकसित किया गया, यह अब दुनिया भर के योगदानकर्ताओं द्वारा विकसित और वीडियोलैन गैर लाभ संगठन द्वारा समन्वित किया जा रहा है।
1998 में शून्य से पुनः लिखित, इसे 1 फ़रवरी 2001 को GPL के अंतर्गत जारी किया गया। सर्वर कार्यक्रम वीडियोलैन सर्वर (VLS) की कार्यक्षमता, को वीएलसी में सम्मिलित कर लिया गया है और उसे पदावनत किया गया है। इस परियोजना का नाम बदल कर वीएलसी रख दिया गया चूंकि इसमें अब ग्राहक/सर्वर बुनियादी सुविधा नहीं है।
वीएलसी में प्रयुक्त कोन का प्रतीक चिह्न यातायात कोन को संदर्भित करता है जो इकोले सेनट्राले के नेटवर्किंग छात्र संघ द्वारा एकत्र किया गया था। 2006 में, इस कोन प्रतीक डिजाइन को हस्त चित्रित निम्न रीज़ोल्युशन आइकन से एक उच्च रीज़ोल्युशन वाली CGI द्वारा प्रदत्त संस्करण में बदला गया जो रिचर्ड Øiestad द्वारा चित्रित था। क्रिसमस के समय इस कोन चिह्न को एक सांता टोपी पहनाई जाती है। 
वीएलसी मीडिया प्लेयर संस्करण 1.0.0 को, 13 साल से विकसित किए जाने के बाद, 7 जुलाई 2009 को जारी किया गया।

डिजाइन सिद्धांत

अधिकांश मल्टीमीडिया फ्रेमवर्क की तरह, वीएलसी में भी एक बहुत मॉड्यूलर डिजाइन है जो नए फ़ाइल प्रारूपों, कोडेक या स्ट्रीमिंग पद्धतियों के लिए मॉड्यूल/प्लगइन को शामिल करने को आसान बनाता है। वीएलसी कोर अपने स्वयं के मॉड्यूल के ग्राफ बनाता है ताकि वे विभिन्न स्थितियों में फिट हो सके. वीएलसी में, लगभग सब कुछ एक मॉड्यूल है, जैसे इंटरफेस, वीडियो और ऑडियो आउटपुट, नियंत्रण, स्केलर्स, कोडेक और ऑडियो और वीडियो फिल्टर मॉड्यूल.
वीएलसी 1.0.0 में 380 से अधिक मॉड्यूल है।
पायल घोष

अभिनय

इन्होने अपने अभिनय की शुरुआत एक बंगाली फ़िल्म से की थी। जिसमें उन्होने एक स्वतंत्रता सेनानी की बेटी का किरदार निभाया था। वह एक कनाडाई फ़िल्म में भी कार्य किया जिसमें वह एक विद्यालय की लड़की का किरदार निभा रहीं थी जिसे पड़ोस के घर के नौकर से प्यार हो जाता है। इसके पश्चात उनके परिवार को उनका फिल्मों में आना अच्छा नहीं लगा और इस कारण वह कलकत्ता से मुंबई आ गई और उन्हे चन्द्र शेखर येलेटी ने प्रयनम नामक फ़िल्म में उन्हे मुख्य किरदार की भूमिका में जगह दिया। इसके पश्चात कई और फिल्मों के पश्चात बॉलीवुड फ़िल्म फ्रीडम में 2012 को उन्हे लिया गया और इसके पश्चात वह पटेल की पंजाबी शादी में भी कार्य किया।
ट्राइफ्लोरोमिथेनसल्फोनिक अम्ल

ट्राइफ्लोरोमिथेनसल्फोनिक अम्ल एक अकार्बनिक यौगिक है।
२०४६ ईसा पूर्व

२०४६ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २०४६ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
राष्ट्रीय चम्बल वन्य जीव अभयारण्य

चंबल वन्य जीव अभयारण्य भारत देश में राजस्थान प्रान्त में सवाई माधोपुर , कोटा, बूँदी, धौलपुर एवं करौली जिलों के अंतर्गत आता है। इसका क्षेत्रफल २८० वर्ग किमी है। इसे राजस्थान राज्य सरकार ने 1983 ईस्वी में वन्य जीव अभयारण्य घोषित किया था। यह घड़ियालों के लिए मुख्य रूप से जाना जाता है। इसका वानिक मुख्यालय रणथम्भौर से संचालित होता है। इसकी प्रसाशन व्यवस्था तीन राज्य [[उत्तरप्रदेश[], मध्यप्रदेश और राजस्थान के हाथों में है। १९७९ में स्थापित इस अभयारण्य के कोर क्षेत्र में ४०० किमी लंबी चंबल नदी आती है।
दल्हेड़ी

इतिहास

वीरो की भूमि गांव दल्हेड़ी बाबा मोहन सिंह पुंडीर जी के द्वारा लगभग ५०० साल पहले बसाया गया था। श्री मोहन सिंह जी श्री महेश सिंह पुंडीर (गांव महेशपुर) के छोटे भाई थे। बाबा मोहन सिंह पुंडीर जी ने सभी आवश्यक सुविधाओ के साथ गांव की स्थापना की थी। उन्होंने अलग अलग जाती के लोगो को हर सुविधा के साथ गांव में बसाया। गांव चार कालोनी भोजा, फुंसिया, ख़ांडू, और चूहड़ में विभाजित है। जो चार भाई और बाबा मोहन सिंह पुंडीर जी के पुत्र थे।

भूगोल

सहारनपुर से गांव ३३ किमी दुरी पर है। मुजफ्फरनगर से ४४ किमी और शामली से ४८ किमी दुरी पर है। हरयाणा के नजदीकी जिले करनाल और यमुनानगर क्रमस ७७ किमी और ६५ किमी दुरी पर है। देहरादून और हरिद्वार १०२ किमी और ८० किमी पर है। राजधानी दिल्ली से गांव १५६ किमी दुरी पर पड़ता है। अन्य महानगर चंडीगढ़ १६५ किमी , मुम्बई १५८६ किमी , कोलकत्ता १६१५ किमी , चेन्नई २३१७ किमी दुरी पर है। गांव दो राष्टीय राजमार्ग जिनके बिच की दुरी २.५ किमी जहां पर गांव बसा हुआ है। इसलिए यातायात की सुविधा भी अच्छी है। गांव से ननोता रेलवे स्टेसन ७ किमी पर रामपुर मनिहारान रेलवे स्टेसन १० किमी पर और देववृंद रेलवे स्टेसन १८ किमी दुरी पर है। हवाई यातायात सरसावा ४९ किमी और देहरादून से है।

जनजीवन

गांव में लगभग सभी जाती के लोग निवास करते हैं। गांव में पुंडीर राजपूत बहुताय में है जो जनसंख्या का लगभग ५०% है जिनका सभी जाती के लोगो से प्रेम भाव है। गांव के कुछ परिवार औसत से बहुत आमिर है, लेकिन ज्यादातर परिवार मध्यम वर्गीय है।

जनसंख्या (सांख्यिकी)

गांव दल्हेड़ी ७६३ परिवार का बड़ा गांव है। गांव में हिन्दू (९५%) और मुस्लिम (५%) दोनों धर्म के लोग रहते हैं। दल्हेड़ी गांव की जनसंख्या २०११ की जनगणना के अनुसार ४८५० है, जिनमें से २,५६७ पुरुष और २,२८४ महिलाएं हैं।
0-६ साल की उम्र के बच्चों की जनसंख्या ६८३ जो गांव की कुल आबादी का १४.०८% है। गांव की औसत लिंग अनुपात ८९० है , जो उत्तर प्रदेश राज्य के औसत ९१२ से कम है, जनगणना के अनुसार दल्हेड़ी गांव का बाल लिंग अनुपात ७८३, उत्तर प्रदेश के औसत ९०२ से कम है। अनुसूचित जाति (एससी) गांव में कुल आबादी का २३.६५% है।

भाषा

हिंदी भाषा मुख्य भाषा है। संस्कृत, पंजाबी और उर्दू भी अल्पतम में बोली जाती है।

त्यौहार

गांव के मुख्य त्यौहार होली, दीपावली, दशहरा, रक्षा बंधन, भैया दूज है। कुछ त्यौहार जैसे होइ अष्टमी, शिव रात्रि, रविदास जयंती, आदि अन्य त्यौहार हैं।

व्यवसाय

मुख्य रूप से कृषि, शिक्षण, खुद के व्यवसाय पर निर्भर है। लोग सरकारी, अर्ध सरकारी और गैर सरकारी क्षेत्र में भी बहुतायत में है।
लेकिन मुख्य व्यवसाय कृषि है।

शिक्षा

दल्हेड़ी गांव की उच्च साक्षरता दर है। जो २०११ की जनगणना के अनुसार उत्तेर प्रदेश की साक्षरता दर ६७.६८% की तुलना में ७३.३९% थी। दल्हेड़ी में पुरुष साक्षरता ८१.६३% थी, जबकि महिला साक्षरता दर ६४.२६ थी।
गांव में एक इण्टर कालेज एक जूनियर हाई स्कुल और दो गुरुकुल है।

प्रमुख स्थल

शिव मंदिर, काली माता मंदिर, भुमिया खेड़ा, गोगा जी महड़ी, बाबा बिसम्बर नाथ मंदिर, गोरा मंदिर, गुरु रविदास मंदिर, गुरुकुल आदि।
सड़क परिवहन एवं राष्ट्रीय राजमार्ग राज्यमंत्री, भारत सरकार

सड़क परिवहन एवं राष्ट्रीय राजमार्ग राज्यमंत्री, भारत सरकार भारत सरकार में एक राज्य मंत्री हैं।
सागरगत ज्वालामुखी

सागरगत ज्वालामुखी (submarine volcanoes) सागर और महासागरों में पृथ्वी की सतह पर स्थित में चीर, दरार या मुख होते हैं जिनसे मैग्मा उगल सकता है। बहुत से सागरगत ज्वालामुखी भौगोलिक तख़्तों के हिलने वाले क्षेत्रों में होते हैं, जिन्हें मध्य-महासागर पर्वतमालाओं के रूप में देखा जाता है। अनुमान लगाया गया है कि पृथ्वी पर उगला जाने वाला 75% मैग्मा इन्हीं मध्य-महासागर पर्वतमालाओं में स्थित सागरगत ज्वालामुखियों से आता है। हालांकि अधिकतर सागरगत ज्वालामुखी सागरों और महासागरों की गहराईयों में होते हैं, कुछ कम गहराई वाले पानी में भी मिलते हैं और इनके विस्फोटों में सामग्री वायुमंडल में उछाली जा सकती है। भूवैज्ञानिक अनुमान लगाते हैं कि सागरगत ज्वालामुखियों की संख्या 10 लाख से अधिक है, जिनमें से लगभग 75,000 सागर-फ़र्श से 1 किमी अधिक ऊँचा उठते हैं।
यह भी पाया जाता है कि सागर-फ़र्श पर स्थित जलतापीय छिद्र (hydrothermal vents), जिन से गरम जल बाहर निकलता रहता है और जो अपने इर्द-गिर्द जीवों के पनपने का स्थान देते हैं, अक्सर सागरगत ज्वालामुखियों के पास पाए जाते हैं।
सिस्टमैटिक इन्वेस्टमेंट प्लान

सिस्टमैटिक इन्वेस्टमेंट प्लान (एसआईपी) एक प्रकार का निवेश का माध्यम है जिसमे म्यूचुअल फंड निवेशक को म्यूचुअल फंड  में  एकमुश्त रकम की बजाय समय-समय पर छोटी राशि निवेश करने की इजाजत मिल जाती है। निवेश की आवृत्ति आमतौर पर साप्ताहिक, मासिक या त्रैमासिक होती है।

अवलोकन

एसआईपी (सिस्टेमैटिक इनवेस्टमेंट प्लान) में, निवेशकों द्वारा बैंक खातों से एक निश्चित राशि समय-समय पर निकाल कर विशिष्ट  म्यूचुअल फंड में निवेश किया जाता है।वर्तमान नेट परिसंपत्ति मूल्य के अनुसार निवेशक को इकाइयां  आवंटित की जाती है। इस प्लान के तहत हर बार जब भी राशि का निवेश किया जाता है तो निवेशकों के खाते में और अधिक इकाइयां जुड़ जाती हैं।
सिस्टेमैटिक इनवेस्टमेंट प्लान के द्वारा अनुशासित निवेश को प्रोत्साहित किया जाता हैं। इनमे लचीलापन होता हैं एवं निवेशक किसी भी समय योजना में निवेश रोक सकते हैं या निवेश की मात्रा को बढ़ा या घटा सकते हैं। आमतौर पर खुदरा निवेशकों को एसआईपी की सिफारिश की जाती है, जिनके पास निवेश का पीछा करने के लिए संसाधन नहीं हैं।
इसके अतिरिक्त एसआईपी निवेश उन निवेशकों के लिए एक अच्छा विकल्प है, जिनके पास वित्तीय बाजारों की पर्याप्त समझ नहीं है।एसआईपी के कई फायदे है सर्वप्रथम  यह खरीदे गए यूनिटों की औसत लागत को कम एवं साथ ही साथ लगातार निवेश को कम करता है।  इसमें यह भी सुनिश्चित करता है कि बाजार से होने वाले फायदों  या अवसरों का कोई मौका नहीं छुटे।

भारत में

भारत में, इलेक्ट्रॉनिक क्लियरिंग सर्विसेज (ईसीएस) द्वारा एसआईपी के लिए आवर्ती भुगतान नियत किया जा सकता है।कुछ म्यूचुअल फंड इक्विटी से जुड़े बचत योजनाओं के तहत कर लाभ की सुविधा देते हैं।हालांकि, इसमें तीन साल की लॉकिंग अवधि है और इसे कई कंपनियों द्वारा प्रदान किया गया है जिसमें कोटक महिंद्रा समूह शामिल है।भारत के बड़े वित्तीय बाजार में भी सिस्टेमैटिक इनवेस्टमेंट प्लान अपनी पकड़ मजबूत करते जा रहा है|
मति

मतिभंगी मतलब [वि.] - मति या बुद्धि को नष्ट करने वाला।
मतिभ्रम मतलब [सं-पु.] - 1. बुद्धि की भ्रांति 2. बीमारी या नशे आदि के कारण होने वाला वह भ्रम जिसके फलस्वरूप व्यक्ति कुछ का कुछ समझने लगता है; पागलपन।
मतिभ्रंश मतलब [सं-पु.] - सोचने-समझने की शक्ति या बुद्धि की असमर्थता; बुद्धिभ्रंश; पागलपन।
मतिभ्रांत मतलब [वि.] - 1. मंदबुद्धिवाला; कमअक्ल 2. चकित; भ्रमित।
मतिमंद मतलब [वि.] - 1. मंदबुद्धि; नासमझ; कम बुद्धि रखने वाला 2. बेवकूफ़; मूर्ख।
मतिमान मतलब [वि.] - जिसमें मति हो; बुद्धिमान; समझदार; ज्ञानी।